Nafarroako Parlamentuko Mahaiak, 2022ko ekainaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako gaurkotasun handiko galdera, azken egunotan Nafarroa suntsitu duten suteen kudeaketaren ondorengo kargugabetzei buruzkoa (10-22/POR-00265).

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko ekainaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Javier Esparza Abaurrea jaunak gaurkotasun handiko honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Azken egunotan Nafarroa suntsitu duten suteen kudeaketaren ondoren, beren karguetan mantenduko al dituzu lehen lehendakariordea eta Barneko Zuzendaritza Nagusian duen talde osoa?

Iruñean, 2022ko ekainaren 27an.

Foru parlamentaria: Javier Esparza Abaurrea